paragraph_text: Zrakoplov je dizajnirao Nikolaj Polikarpov kao zamjenu za zrakoplov U-1 (kopija britanskog zrakoplova Avro 504). Zrakoplov pouzdanog, jednostavnog dizajna pokazao se odličan za obuku pilota te kao vrlo dobar, jeftin, laki zrakoplov za raznovrsne vojne zadatke tijekom drugog svjetskog rata. Iako potpuno zastario u usporedbi s ostalim zrakoplovima korištenim u drugom svjetskom ratu, služio je za opskrbu, izviđanje, te kao noćni bombarder. Koristila ga je i sjevernokorejska vojska u nekoliko operacija tijekom korejskog rata.